CELEX: 62017TN0366
Language: et
Date: 2017-06-05 00:00:00
Title: Kohtuasi T-366/17: 5. juunil 2017 esitatud hagi – Poola versus komisjon

31.7.2017   
            
            
               ET
            
            
               Euroopa Liidu Teataja
            
            
               C 249/44
            
         5. juunil 2017 esitatud hagi – Poola versus komisjon
   (Kohtuasi T-366/17)
   (2017/C 249/60)
   Kohtumenetluse keel: poola
   
      Pooled
   
   
      Hageja: Poola Vabariik (esindaja: B. Majczyna)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 23. märtsi 2017. aasta otsus (24. märtsil 2017 teatavaks tehtud numbri C[2017] 1904 all) keelduda rahastamast Euroopa Regionaalarengu Fondist suurprojekti „Volkswagen Motor Polska poolt uue generatsiooni diiselmootorite tootmise alustamine“, mis on osa rakenduskavast „Innovaatiline majandus“, mida eesmärgi „Lähenemine Poolas“ kaudu hõlmab struktuuriabi;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide: valesti on hinnatud projekti „Volkswagen Motor Polska poolt uue generatsiooni diiselmootorite tootmise alustamine“, kuna komisjon on oletanud, et projekt ei ole kooskõlas rakenduskava „Innovaatiline majandus“ (selle kava IV prioriteetne suund) prioriteetidega ning seetõttu ei vasta projekt nimelt uudsuse puudumise tõttu nõukogu 11. juuli 2006. aasta määruse (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999, artikli 41 lõike 1 nõuetele.
            
         
               2.
            
            
               Teine väide: rikutud on määruse nr 1083/2006 artikli 41 lõiget 2, kuna komisjon on oluliselt ületanud projekti läbivaatamise tähtaega.